شەفەق
نیوز/ دەزگای کەشناسی عراق، ئمڕوو شەممە، مەزەنە کرد وڵاتەگە لەماوەی دوو رووژ ئایندە
کەشوهەوای رووشن وەگەرد بەشیگ ئەور و خوەڵوتوز سووکیگ بوود، وەگەرد داوەزین کەمیگ لە
پلەی گەرمی.
دەزگاگە
لە بەیاننامیگ رەسیە ئاژانس شەفەق نیوز وت: کەشوهەوای سوو یەکشەممە لە گشت ناوچەیل
وڵاتەگە، ئەوەسا رووشن بوود وەگەرد کەمیگ ئەور، و پلەی گەرمی کەمیگ داوەزێد، و واگە
بوودە باکووری خوەرئاوایی لە تونی کەمیگ تا ناوڕاس، جاروباریش گورجەو بوود، تا تووزیگ
لە ناوچەیل ناوڕاس و باشوور هەڵسنێد.
وتیش:
پلەی گەرمی خوارین لە بەغداد ئەرا رووژ یەکشەممە رەسێدە ١٨ پلەی سیلیزی، و باڵاگە بوودە
٤٨ پلە، و لە زیقار پلەی گەرمی باڵا رەسێدە ٥٠ پلەی سەدی.
دەزگاگە
دیاری کرد ک کەشوهەوای رووژ دووشەممە رووشنە وەگەرد کەمیگ ئەور و خوەڵوتوز سووکیگ لە
گشت ناوچەیل وڵاتەگە، و پلەی گەرمی لە ناوچەی ناوڕاس داوەزێد، و لە ناوچەیل باکوور
و باشوور جویر رووژ وەرینی بوود.
